Luiziana: vazhdojnë përpjeket e rimëkëmbjes nga përmbytjet
Përpjekje masive për rimëkëmbje në shtetin e Luizianës, ku përmbytjet kanë marrë jetën e 13 njerëzve dhe dëmtuar 60.000 shtëpi
Në shtetin e Luizianës po ndërmerren përpjekje masive për rimëkëmbje pas përmbytjeve. Banorët e prekur kanë filluar pastrimin dhe rindërtimin e shtëpive të tyre. Ndërkohë autoritetet vazhdojnë kërkimet për njerëz të cilët mund të jenë bllokuar nga përmbytjet e mëdha. Përmbytjet, të cilat Kryqi i Kuq Amerikan i cilëson si “katastrofa më e madhe natyrore që ka goditur Shtetet e Bashkuara që nga super stuhia Sandy”, u kanë marrë jetën të paktën 13 personave dhe kanë dëmtuar rreth 60 mijë shtëpi. Më shumë se 100 mijë njerëz janë regjistruar për ndihmë federale. thotë Stacey Rand, me departamentin e zjarrfikësve për shtetin e Luizianës. Ndërsa vazhdojnë përpjekjet e rimëkëmbjes, po ashtu vazhdojnë edhe vlerësimet e dëmeve. Agjencia Federale për Menaxhimin e Emergjencave thotë se deri tani ka dhënë rreth 34 milionë dollarë në ndihma. Presidenti Barack Obama do të vizitojë kryeqytetin e Luizianës, Baton Ruzh, të martën. Shtëpia e Bardhë thotë se presidenti dëshiron të shohë sa më parë ndikimin e përmbytjeve, por do që të jetë i sigurtë se prania e tij nuk do të pengojë përpjekjet e rimëkëmbjes.